आज विधानसभा सामान्य निर्वाचन 2017 में लगे मास्टर ट्रेनरों का द्वितीय प्रशिक्षण गौतम बुद्ध बालक इंटर कॉलेज बिसरख में आयोजित किया गया। यह प्रशिक्षण 5 फरवरी तक चलेगा. द्वितीय प्रशिक्षण में भाग लेने वाले मतदान कार्मिकों का पोस्टल बैलट के माध्यम से मतदान भी कराया गया। जिला निर्वाचन अधिकारी/जिलाधिकारी नागेंद्र प्रताप सिंह ने 23 कमरों में पावर पॉइंट के माध्यम से दी जा रही द्वितीय प्रशिक्षण को जाकर देखा तथा स्वयं मतदान कार्मिकों के साथ बेंच पर बैठ कर मतदान कार्मिकों का उत्साहवर्धन किया तथा निर्देश दिए की सभी मतदान कार्मिक ईवीएम में हैंड्स ऑन ट्रेनिंग करके प्रशिक्षित हो ले, तथा माक पोल के उपरांत सीआरसी करना ना भूले। उन्होंने यह भी कहा कि आयोग के निर्देशों को भली भांति अध्ययन कर लिया जायें। जिससे किसी त्रुटि की संभावना ना हो सकें।